A kereskedelmi és együttműködési megállapodás 31. melléklete A. része 2. szakasza 7. cikkének (5) bekezdése értelmében a közúti közlekedéssel foglalkozó szakbizottság meghatározza a belső piaci információs rendszer (IMI) Egyesült Királyság általi használatára vonatkozó technikai és eljárási előírásokat. A szakbizottság javasolt határozata tartalmazza az ahhoz szükséges előírásokat, hogy a közútkezelők és a nemzeti hatóságok kapcsolódhassanak az IMI-hez. Ez lehetővé teszi a közútkezelők számára, hogy kiküldetési nyilatkozataikat az IMI-n keresztül nyújtsák be, a nemzeti hatóságok pedig részt vehessenek a járművezetők kiküldetésére vonatkozó szabályok célkitűzéseinek eléréséhez szükséges igazgatási együttműködésben. Ezeket az előírásokat az (EU) 2021/2179 bizottsági végrehajtási rendeletből hozzáigazították a kereskedelmi és együttműködési megállapodás keretéhez.

tekintettel az Európai Bizottság javaslatára,

mivel:

(1)A kereskedelmi és együttműködési megállapodás 31. melléklete A. része 2. szakasza 6. cikke 1. pontja a) alpontja szerint a másik Fél területén székhellyel rendelkező fuvarozóknak 2022. február 2-től az 1024/2012/EU európai parlamenti és tanácsi rendelet által létrehozott uniós belső piaci információs rendszerhez (a továbbiakban: IMI) kapcsolódó nyilvános felületen elérhető többnyelvű formanyomtatvány útján kiküldetési nyilatkozatot kell benyújtaniuk azon Fél, illetve az Európai Unió esetében azon tagállam illetékes hatóságainak, ahová a járművezetőt kiküldik, jelen esetben. Illetékes hatóság lehet bármely nemzeti, regionális vagy helyi szinten létrehozott és az IMI-ben regisztrált szerv, amely bizonyos jogi rendelkezések alkalmazása tekintetében meghatározott hatáskörrel rendelkezik.

(2)A kereskedelmi és együttműködési megállapodás 31. melléklete A. része 2. szakasza 6. cikke 1. pontja c) alpontjának második albekezdése szerint az IMI lehetővé teszi a székhely helye szerinti Fél, illetve az Unió esetében a székhely helye szerinti tagállam illetékes hatóságaitól való segítségkérést is, amennyiben a fuvarozó nem nyújtja be a kért dokumentumokat a kéréstől számított nyolc héten belül.

(3)Az IMI-t harmadik országok is használhatják, amennyiben az 1024/2012/EU rendelet 23. cikkében meghatározott feltételek teljesülnek, és feltéve, hogy az IMI-hez hozzáférést kapó harmadik ország hozzájárul az IMI működési költségeihez.

(4)A kereskedelmi és együttműködési megállapodás 31. melléklete A. része 2. szakasza 7. cikkének (5) bekezdése értelmében a közúti közlekedéssel foglalkozó szakbizottság meghatározza az IMI Egyesült Királyság általi használatára vonatkozó technikai és eljárási előírásokat. Ezekre az előírásokra azért van szükség, hogy a közútkezelők és a nemzeti hatóságok kapcsolódhassanak az IMI-hez, és ezáltal a fuvarozók benyújthassák kiküldetési nyilatkozataikat, a nemzeti hatóságok pedig részt vehessenek az (1)–(3e) preambulumbekezdésben leírt igazgatási együttműködésben. Az Európai Unió az (EU) 2021/2179 bizottsági végrehajtási rendelet révén hajtotta végre ezeket az előírásokat.

(5)A kereskedelmi és együttműködési megállapodás 31. melléklete A. része 2. szakasza 7. cikkének (6) bekezdése értelmében a felek hozzájárulnak az IMI működési költségeihez. Az egyes Felek által viselendő költségeket a közúti közlekedéssel foglalkozó szakbizottság határozza meg. Ezért meg kell határozni az Egyesült Királyság által az IMI-ben való részvételből adódó költségek tekintetében az Unió általános költségvetésébe befizetendő pénzügyi hozzájárulás összegét és a befizetés módját. A pénzügyi hozzájárulás két részből áll: fejlesztési költségek (egyszeri befizetés) és éves fenntartási költségek (éves hozzájárulás).

(6)Helyénvaló meghatározni az Unió által a közúti közlekedéssel foglalkozó szakbizottságban képviselendő álláspontot.

(7)Az ezen határozatban előírt intézkedések mihamarabbi alkalmazásának lehetővé tétele érdekében e határozatnak az elfogadása napján hatályba kell lépnie,

ELFOGADTA EZT A HATÁROZATOT:

1. cikk

A kereskedelmi és együttműködési megállapodás 8. cikke (1) bekezdésének o) pontjával létrehozott, közúti közlekedéssel foglalkozó szakbizottságban a belső piaci információs rendszer (IMI) Egyesült Királyság általi használatára vonatkozó technikai és eljárási előírások, valamint az Egyesült Királyság által viselendő költségek meghatározása tekintetében az Unió által képviselendő álláspont a közúti közlekedéssel foglalkozó szakbizottság e határozathoz csatolt határozattervezetén alapul.

2. cikk

A vegyes bizottság határozatát az Európai Unió Hivatalos Lapjában ki kell hirdetni.

3. cikk

Ennek a határozatnak a Bizottság címzettje.

Kelt Brüsszelben, -án/-én.

A Tanács részéről az elnök

PÉNZÜGYI KIMUTATÁS